טים פיגוט-סמית

טים פיגוט-סמית (באנגלית: Tim Pigott-Smith; 13 במאי 1946 – 7 באפריל 2017) היה שחקן קולנוע וטלוויזיה אנגלי.

ביוגרפיה
פיגוט-סמית נולד בעיר רגבי שבמחוז ווריקשייר באנגליה. בנם של מרגרט מיוריאל והארי תומאס פיגוט-סמית, שהיה עיתונאי במקצועו. למד בבית הספר לבנים Wyggeston and Queen Elizabeth I College בעיר לסטר, בבית הספר "המלך אדוארד השישי" בסטרטפורד אפון אייבון ובאוניברסיטת בריסטול. אחר כך למד משחק בבית הספר למשחק בריסטול אולד ויק.

אחרי שורה ארוכה של תפקידי משנה קטנים קיבל פיגוט-סמית תפקיד ראשי בסדרת הדרמה "היהלום שבכתר" בה גילם את דמותו של השוטר רונלד מריק. ב-1985 קיבל את פרס האקדמיה הבריטית לטלוויזיה כשחקן הטוב ביותר על תפקידו בסדרה.

תפקידים חשובים נוספים בטלוויזיה היו בסדרת הפשע "The Chief" בין השנים 1990 ל-1993, בדרמה "The Vice" של רשת ITV, בסרט הטלוויזיה "בלאדי סנדיי" משנת 2002. פעמיים הופיע בעיבוד לרומן של אליזבת גסקל "צפון ודרום", בפעם הראשונה ב-1975 גילם את דמותו של פרדריק הייל אחיה של הגיבורה, בעיבוד השני "צפון ודרום" שנוצר ב-2004 גילם את דמותו של ריצ'רד הייל אביו של פרדריק.

פעמיים השתתף בתפקיד אורח בסדרת המדע בדיוני דוקטור הו ב-1971 בפרק "The Claws of Axos" וב-1976 בפרק "The Masque of Mandragora".

בזכות קולו הייחודי הוא הפך לקריין פופולרי. בין הסרטים הדוקומנטריים שבהם הופיע היו "Battlefield" סדרה דוקומנטרית על קרבות שונים במלחמת העולם השנייה. הוא היה קריין גם בסדרה "Monarchy: The Royal Family at Work" העוקבת אחרי המלכה אליזבת בתקופה של יותר משנה ובמסגרת הביקור שלה בארצות הברית בשנת 2007.

בין תפקידיו בקולנוע היו בסרטים "אלכסנדר" (2004), "ארבע הנוצות", "כנופיות ניו יורק", "ג'וני אינגליש", "שארית היום" ו"ונדטה". ב-2008 השתתף בסרט "קוונטום של נחמה".

פיגוט-סמית מרבה להופיע בתיאטרון במחזות שייקספיריים ובמחזות יווניים. ב-1974 גילם את פוסתומוס בהפקה של "סימבלין" עבור הרויאל שייקספיר קומפני בבימויו של ג'ון ברטון. ב-2011 שיחק בתפקיד הראשי ב"המלך ליר" בתיאטרון וסט יורקשייר פלייהאוס שבלידס.
הוא הופיע בפסטיבל התיאטרון בצ'יצ'סטר במחזה "ENRON" בתפקיד קן ליי, וב-2009 הופיע באותו מחזה בלונדון.

בתקופת צילומי הסדרה "היהלום שבכתר" כתב פיגוט-סמית יומן על רשמיו בהודו. היומן יצא לאור בספר בשם "Out Of India" והוא כולל אנתולוגיה של שירה ופרוזה.

הוא כתב שני ספרי ילדים בסדרה "תעלומות רחוב בייקר", "The Dragon Tattoo" יצא ב-2008 והספר "Shadow of Evil" יצא לאור ב-2009.

 חיים אישיים 
פיגוט סמית היה נשוי לשחקנית פמלה מיילס מאז 1972 עד למותו ב-2017.

ב-2017 הוענק לו תואר קצין מסדר האימפריה הבריטית (OBE) על תרומתו לתחום הדרמה.

פילמוגרפיה
קולנוע
 שנה שם שם באנגלית תפקיד הערות 1976 Aces High מייג'ור סטופרד 1977 ג'וזף אנדרוז Joseph Andrews קומט במאי טוני ריצ'רדסון 1980 Sweet William ג'רלד Richard's Things פיטר 1981 התנגשות הטיטאנים Clash of the Titans תאלו הבריחה לניצחון Escape to Victory מייג'ור - האנגלי במאי ג'ון יוסטון 1986 מצב חרום A State of Emergency ג'ו ריאן 1993 שארית היום The Remains of the Day תומאס בן במאי ג'יימס אייבורי 2002 אישור מעבר (אנ') Safe Conduct פלמינג במאי ברטראן טברנייה בלאדי סאנדיי Bloody Sunday מייג'ור ג'נרל רוברט פורד במאי פול גרינגראס ארבע הנוצות The Four Feathers פאברשם כנופיות ניו יורק Gangs of New York כומר קלוויניסטי במאי מרטין סקורסזה 2003 ג'וני אינגליש Johnny English פגסוס 2004 אלכסנדר Alexander Omen Reader במאי אוליבר טוויסט 2005 ונדטה V for Vendetta פיטר קרידי 2006 L'Entente Cordiale ס. איי. מסטרסון Flyboys מר לאורי במאי טוני ביל 2008 קוונטום של נחמה Quantum of Solace שר החוץ 2010 אליס בארץ הפלאות Alice in Wonderland לורד אסקוט במאי טים ברטון 2011 My Piece of the Pie מר בראון 2013 RED 2 פיליפס 2015 עלייתה של ג'ופיטר Jupiter Ascending מלידיקטס 2016 Whisky Galore! וולסי 2017שישה ימים 6 Days ויליאם וייטלו יצא אחרי מותו המלך צ'ארלס השלישי King Charles III צ'ארלס השלישי יצא אחרי מותו להעיר את המלכה Victoria & Abdul סר הנרי פונסונבי יצא אחרי מותו The Little Vampire 3D פרדריק יצא אחרי מותו

טלוויזיה
 שנה שם שם באנגלית תפקיד הערות 1979 מידה כנגד מידה Measure for Measure אנג'לו סדרת מחזות שייקספיר של ה-BBC 1982 I Remember Nelson קפטן תומאס הרדי 1984 היהלום שבכתר The Jewel In The Crown רונלד מריק סדרת טלוויזיה 2004 צפון ודרום North & South ריצ'רד הייל מיני-סדרה 2011 החשדות של מר ויצ'ר Suspicions Of Mr. Whicher מיין 2012 אחוזת דאונטון Downton Abbey סר פיליפ טפסל סדרת טלוויזיה (פרק אחד) 2013 מירנדה Miranda ולרי ג'קפורד בפרק "The Dinner Party" עדות אילמת Silent Witness ג'ון בריג'ס בפרק "Change" 2014 37 ימים 37 Days הרברט הנרי אסקווית' מיני-סדרה הודיני Houdini ויליאם מלוויל  מיני-סדרה

קישורים חיצוניים



הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי בית הספר למשחק בריסטול אולד ויק
קטגוריה:אנגלים שנולדו ב-1946
קטגוריה:אנגלים שנפטרו ב-2017